CELEX: 22014D0225
Language: mt
Date: 2014-10-24 00:00:00
Title: Deċiżjoni tal-Kumitat Konġunt taż-ŻEE Nru 225/2014 tal-24 ta' Ottubru 2014 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE [2015/1449]

3.9.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/28
               
            DEĊIŻJONI TAL-KUMITAT KONĠUNT TAŻ-ŻEE
      Nru 225/2014
      tal-24 ta' Ottubru 2014
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE [2015/1449]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva tal-Kunsill 85/536/KEE tal-5 ta' Diċembru 1985 dwar l-iffrankar taż-żejt mhux raffinat bl-użu ta' komponenti sostituti tal-karburant fil-petrol (1) tħassret permezz tad-Direttiva 98/70/KE tal-Parlament Ewropew u tal-Kunsill tat-13 ta’ Ottubru 1998 dwar il-kwalità tal-karburanti tal-petrol u tad-diżil u li temenda d-Direttiva 93/12/KEE (2), li huma t-tnejn inkorporati fil-Ftehim ŻEE, u għaldaqstant id-Direttiva 85/536/KEE għandha titħassar mill-Ftehim ŻEE.
               
            
                  (2)
               
               
                  Għalhekk, l-Annessi II u IV tal-Ftehim ŻEE għandhom jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punt 1 (id-Direttiva 85/536/KEE) tal-Kapitolu XXVI tal-Anness II tal-Ftehim jitħassar.
      Artikolu 2
      It-test tal-punt 6 (id-Direttiva 85/536/KEE) tal-Anness IV tal-Ftehim jitħassar.
      Artikolu 3
      Din id-Deċiżjoni tidħol fis-seħħ fl-1 ta’ Novembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-24 ta’ Ottubru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 334, 12.12.1985, p. 20.
      
         (2)  ĠU L 350, 28.12.1998, p. 58.
      
         (*)  L-ebda rekwiżiti kostituzzjonali ma huma indikati.